CELEX: C2007/082/06
Language: et
Date: 2007-04-14 00:00:00
Title: Kohtuasi C-239/05: Euroopa Kohtu (teine koda) 15. veebruari 2007 . aasta otsus (Hof van beroep te Brussel eelotsusetaotlus (Belgia)) — BVBA Management, Training en Consultancy versus Benelux-Merkenbureau (Kaubamärgid — Direktiiv 89/104/EMÜ — Taotlus registreerida kaubamärk kõigi kaupade ja teenuste jaoks — Tähise kontrollimine pädeva ametiasutuse poolt — Kõigi asjas tähtsust omavate faktiliste asjaolude ja tingimustega arvestamine — Sellise siseriikliku kohtu pädevus, kellele on esitatud kaebus)

14.4.2007   
            
            
               ET
            
            
               Euroopa Liidu Teataja
            
            
               C 82/4
            
         Euroopa Kohtu (teine koda) 15. veebruari 2007. aasta otsus (Hof van beroep te Brussel eelotsusetaotlus (Belgia)) — BVBA Management, Training en Consultancy versus Benelux-Merkenbureau
   (Kohtuasi C-239/05) (1)
   
   (Kaubamärgid - Direktiiv 89/104/EMÜ - Taotlus registreerida kaubamärk kõigi kaupade ja teenuste jaoks - Tähise kontrollimine pädeva ametiasutuse poolt - Kõigi asjas tähtsust omavate faktiliste asjaolude ja tingimustega arvestamine - Sellise siseriikliku kohtu pädevus, kellele on esitatud kaebus)
   (2007/C 82/06)
   Kohtumenetluse keel: hollandi
   Eelotsusetaotluse esitanud kohus
   Hof van beroep te Brussel
   Põhikohtuasja pooled
   
      Hageja: BVBA Management, Training en Consultancy
   
      Kostja: Benelux-Merkenbureau
   Kohtuasja ese
   Eelotsusetaotlus — Hof van beroep te Brussel — Nõukogu 21. detsembri 1988. aasta esimese direktiivi 89/104/EMÜ kaubamärke käsitlevate liikmesriikide õigusaktide ühtlustamise kohta (EÜT 1989, L 40, lk 1; ELT eriväljaanne 17/01, lk 92) artikli 3 tõlgendamine — Kaubamärgi “The Kitchen Company ”registreerimise taotlus — Kaubamärgi kontrollimine pädeva ametiasutuse poolt — Kõigi asjas tähtsust omavate faktiliste asjaolude ja tingimustega arvestamine — Kohtuotsus Koninklijke KPN Nederland
   Resolutiivosa
   Nõukogu 21. detsembri 1988. aasta esimest direktiivi 89/104/EMÜ kaubamärke käsitlevate liikmesriikide õigusaktide ühtlustamise kohta tuleb tõlgendada nii:
   
               —
            
            
               kui pädev ametiasutus keeldub kaubamärgi registreerimisest, peab ta sõltumata sellest, kuidas registreerimistaotlus on sõnastatud, esitama oma otsuses põhjenduse iga registreerimistaotluses nimetatud kauba või teenuse kohta eraldi. Kui aga sama keeldumispõhjus esitatakse kaupade või teenuste kategooria või rühma kohta, võib pädev ametiasutus piirduda üldise põhjendusega, mis hõlmab kõiki asjaomaseid kaupu või teenuseid;
            
         
               —
            
            
               sellega ei ole vastuolus siseriiklikud õigusnormid, mis takistavad kohtul, kellele on esitatud kaebus pädeva ametiasutuse otsuse peale, tegemast otsust kaubamärgi eristusvõime kohta iga registreerimistaotluses loetletud kauba ja teenuse osas eraldi sellisel juhul, kui ei taotlus ega ka kõnealuse ametiasutuse otsus ei käsitle kaupade või teenuste kategooriaid või kaupu või teenuseid eraldi võetuina;
            
         
               —
            
            
               sellega ei ole vastuolus siseriiklikud õigusnormid, mis takistavad kohtul, kellele on esitatud kaebus pädeva ametiasutuse otsuse peale, arvestamast nende faktiliste asjaolude ja tingimustega, mis on kõnealusest otsuse tegemise päevast hilisemad.
            
         
      (1)  ELT C 217, 3.9.2005.